רובעי אשדוד

**[[אשדוד]]** היא העיר המתוכננת הגדולה והוותיקה בישראל. היא מחולקת ל-17 רובעי מגורים מינהליים, ו-4 רבעים מעורבי שימושים – גם מגורים וגם מסחר, המע"ר (מרכז עסקים ראשי), המרינה, קריית התרבות, רובע פארק לכיש והרובע המיוחד (קריית פרס). רבעי המגורים בעלי שמות בספרות עבריות (למשל: רובע ח'), והשאר נקראים על שם תפקידם (כגון המע"ר, ורובע המרינה הממוקם סביב למרינה אשדוד). בנוסף, שניים מן הרבעים בעלי ייעוד ספציפי – קריית פרס שבדרום נועדה לשירותים מיוחדים, דוגמת בית חולים ואוניברסיטת אשדוד העתידית, ורובע פארק לכיש מיועד לשמש קריית ספורט.

בצפון העיר קיימים גם שלושה אזורי תעשייה גדולים – אזורי התעשייה הקלה (קריית חלוצים), הכבדה (קריית איתנים), והצפוני, וכן נמל אשדוד, שהם נפרדים מרובעי המגורים. הפרדת השימושים באשדוד, בין התעשייה למגורים באשדוד, מושתת על משטר הרוחות באזור, ולכן התעשייה נמצאת מצפון ולא מדרום – כדי למנוע זיהום מרבעי המגורים.

החלוקה בעיר באה לידי ביטוי בעיקר בטיפולה ובנהליה של עיריית אשדוד בעניינים הפנים-עירוניים, וכן בנושא תוכניות מתאר שונות. כל רובע בעיר מתפקד כיחידה אורבנית עצמאית, ולכן ברבעים השונים קיימים השירותים היומיומיים של התושבים באותם רבעים כמו מרכזים קהילתיים, בתי ספר וגני ילדים, וקופות חולים. מאז 2011, ניהול רבעי המגורים מופקד בידי **מינהלות הרבעים**, שתפקידן לשמש זרוע ביצועית של גופי העירייה לתושב ברמה הפנים-רובעית.

בשונה מערים אחרות בישראל, רובעי אשדוד לא מחולקים פנימית לשכונות. בין כל רובע ורובע מפרידות שדרות רחבות, המצטלבים בזוויות ישרות ומהוות רשת ("גריד") של שתי וערב. צורת העיר הקיימת כמעט זהה לתכנון המקורי שלה בסוף שנות ה-50, עם שינויים שהתרחשו בשנות ה-90, בעקבות גל העלייה מברית המועצות לשעבר.

במהלך השנים, העיר התפתחה דרומה, דבר שהוביל להבדלי מראה בולטים בין רובעי העיר הצפוניים לאלו הדרומיים, עם סוגי בנייה שונים בהתאם לגלי העלייה והאדריכלות הישראלית ששלטה באותה תקופה. כמו כן, למרבית הרבעים נושא ייחודי לשמות הרחובות (למשל: סופרים עבריים, פרחים ושמות תנ"כיים), בשונה מהרבעים הוותיקים שאינם אחידים בנושא זה.

נכון להיום, אשדוד טרם מיצתה את בנייתה המתוכננת.

## רובע א'

ממוזער|230x230 פיקסלים|מרכזון הרובע, 1964
230px|ממוזער|שמאל|הרובע במבט מן הים
[ממוזער|230x230 פיקסלים|עץ ה[פיקוס בנגלי|פיקוס הבנגלי המוכר בפסאז' המרכזון – נשתל עם בנייתו ב-1956]]
ממוזער|230x230 פיקסלים|'''פסטיבל מדרחוב רוגוזין''', אוגוסט 2023
ממוזער|230x230 פיקסלים|חיי לילה בטיילת החוף
**רובע א**' הוא הרובע הראשון שהחל להיבנות בעיר, עת נוסדה ב-1956. בנייתו הסתיימה במהלך שנות ה-70, והוא היה הרובע המרכזי באשדוד עד הקמתו של רובע הקריה. הרובע ממוקם בחלק הצפון מערבי של העיר, ותחום מצפון על ידי שדרות בן-גוריון, מדרום בשדרות יצחק הנשיא, ממזרח בשדרות הרצל, וממערב ברחוב הטיילת ובחוף הים. בתחומי החוף של הרובע פועלים שני חופים מוכרזים, חוף "מי-עמי" ו"חוף לידו", מהוותיקים בעיר. ברובע גרים כ-16 אלף תושבים, והחתך הסוציו-אקונומי מדורג בדירוג בינוני-נמוך. ברובע אין נושא אחיד לשמות הרחובות, שכן רובם ניתנו בשנותיה הראשונות של העיר, רובם נלקחו כדוגמה מערים אחרות או ניתנו כמחווה לתורמים למפעל בנייתה של אשדוד (דוגמת **[[רחוב רוגוזין]]** על שמו של ישראל רוגוזין).

הפארק המרכזי של הרובע הוא "**[[גן אלישבע]]**", הקרוי על שמה של אלישבע קפלן, אשת ראש הממשלה אשכול, אשר תרם רבות לפיתוחה של אשדוד בשנותיה הראשונות ועל שמו קרויה גם תחנת הכוח בעיר. בתחומי הגן נמצא '''היד לחללי חיל הים'''. בשטחו הצפוני של הרובע מתנשאת גבעת יונה, בה מצויים שרידים ארכאולוגיים רבים ותצפית פנורמית על העיר ונמל אשדוד. כמו כן, שוכן בה **[[מגדלור אשדוד]]** ששימש את הנמל בעבר. במפגש הרחובות רוגוזין–שבי ציון, נמצאת כיכר עירונית ובה **[[אנדרטת הנר]]**, שעיצבה מתילדה הלפרין, תושבת העיר, לזכר בנה שנפל במלחמת ההתשה ולכל חללי מערכות ישראל.

בשנים הראשונות להקמת העיר, התגוררו בשטחו הצפוני של הרובע עשרות משפחות ממרוקו, ממצרים ומרומניה במבנים ארעיים. שכונת הקבע הראשונה של אשדוד הוקמה ב-1958, ונקראה "**שיכון עובדי חברת החשמל**". עובדי תחנת הכוח אשכול התגוררו בתחילה ביישובי האזור, ועם סיום הקמתה של תחנת הכוח, עברו להתגורר ברובע א'. עד לשנות ה-80, הרובע היה האזור המסחרי העיקרי של העיר. עשרות עסקים, חנויות ובתי קפה לאורכם של רחובות רוגוזין ושבי ציון שהם הרחובות הראשיים של הרובע. ואלו משכו לרובע מדי יום תושבים מרחבי העיר, בין המוסדות הכלל עירוניים שקמו ברובע אפשר למנות את אצטדיון הכדורגל הרשמי של אשדוד, **[[אצטדיון הי"א]]**. התחנה המרכזית הישנה של אשדוד, וקולנוע "דגון". במהלך השנים, חשיבות הרובע פחתה משמעותית, עם הקמתו של הרובע המרכזי בעיר, הקריה, וכן כתוצאה מהזדקנות האוכלוסייה ברובע.

ברובע פועלים שלושה בתי ספר ממלכתיים ("גאולים", "יהל"ם" ו"אילנות"), בית הספר הטכנולוגי קציני-ים אורט אשדוד, כפר הילדים והנוער מל"י "נווה גלים", ושני מרכזים קהילתיים ("עוזיאל" ו"אחווה"). הבנייה ברובע מעורבת, וכוללת שיכונים נמוכים, צמודי קרקע ורבי קומות. במהלך העשור השני של המאה ה-21, הרובע החל לעבור התחדשות עירונית, עם הוצאתם לפועל של עשרות פרויקטי תמ"א 38 לחיזוק וחידוש מבנים, וכן פרויקט פינוי בינוי ראשון באשדוד. בתחומי הרובע פועלים גם בית ויצו, מרכז קליטה בית קנדה (בתכנונם של האדריכלים משה לופנפלד וגיורא גמרמן שהוכרז כמבנה לשימור), בית אמני אשדוד על שם אריה קלנג, ובית המלון הראשון בעיר ברמת אירוח יוקרתית הנקרא "West". ברחוב **הטיילת** ברובע, הנושק לחוף הים, החלה לפעול החל מהעשור השני של המאה ה-21 שדרת חיי לילה מרכזית בעיר, ובה מסעדות, פאבים ואולמות אירועים רבים. בחניית חוף "לידו" הסמוך מתקיים בימי רביעי "השוק הפתוח", אחד מהשווקים הגדולים באזור הדרום.

בנובמבר 2024 אושרה תוכנית להתחדשות עירונית במרכז הרובע, בתכנון האדריכל גיל מינסטר.
קובץ:רחוב רוגוזין באשדוד, מבט מדרום לצפון, פברואר 2025 01.jpg|רחוב רוגוזין
קובץ:יד לחללי חיל הים, גן אלישבע באשדוד, דצמבר 2023 01.jpg|קישור=|יד לחללי חיל הים בגן אלישבע
קובץ:Yod alef1.JPG|אצטדיון הי"א
קובץ:גבעת יונה ומגדלור אשדוד במבט מפארק לכיש, מרץ 2024.jpg|גבעת יונה והמגדלור
קובץ:Beit Canada Absorption Center, Ashdod, November 2023.jpg|מרכז קליטה בית קנדה
קובץ:Ashdod Arie Klang House 2019 27.jpg|בית אמני אשדוד ע"ש אריה קלנג
קובץ:Buildings on HaTaelet, Ashdot - panoramio (4).jpg|קישור=|רחוב הטיילת
קובץ:כיכר משה שרת, מרכז הקניות של רובע א' באשדוד, דצמבר 2023 12.jpg|קישור=|כיכר משה שרת במרכזון הרובע
קובץ:בניין ההסתדרות באשדוד, רובע א', דצמבר 2023.jpg|קישור=|בניין ההסתדרות


## רובע ב'

[ממוזער|250x250 פיקסלים|נערים משחקים [כדורגל בפארק בן-גוריון]]
ממוזער|250x250 פיקסלים|כיכר אלי כהן, 1964
בנייתו של **רובע ב**' החלה גם היא בשנותיה הראשונות של אשדוד, במקביל לבנייתו של רובע א'. בנייתו הסתיימה בסוף שנות ה-60. הרובע ממוקם בצפון העיר, ותחום מצפון בציר ז'בוטינסקי, מדרום בשדרות יצחק הנשיא, ממזרח בשדרות בני ברית, וממערב בשדרות הרצל. ברובע גרים כ-10 אלף תושבים, והחתך הסוציו-אקונומי מדורג בדירוג נמוך.

ברובע משתרע הפארק הגדול בעיר – **[[פארק בן-גוריון]]** המכונה בפי התושבים גם "פארק המשטרה" על שם תחנת המשטרה ששכנה מדרומו בעבר, אשר בתחומו נמצא האצטדיון הרב-תכליתי, וכן בית משפט השלום. במרכז הרובע, פארק מרכזי נוסף שנקרא "גן הלוחמים", ובו שוכנת הספרייה העירונית על שם יוסף מאירהוף. מרבית הרחובות ברובע קרויים על שם אישים חשובים בהיסטוריה היהודית, ועל שם חיות וציפורים. את הרובע מחלקים שלושה רחובות מרכזיים – קיבוץ גלויות (אשר מחבר את הרובע עם רובע ה'), רמב"ם (בו מתרכז המסחר הרובעי בעיקר) ויוספטל.

בהיעדר רובע מע"ר בעיר בעשרות שנותיה הראשונות, ובדומה לרובע א', רובע ב' הפך גם הוא לרובע מרכזי ומסחרי בעיר. במרכז הרובע הוקם מבנה משרדים ומסחר גדול, ובצמוד לו השוק העירוני, אשר משכו גם הם אלפים מתושבי העיר מדי יום.

בצפון הרובע נוסדו גם שני התיכונים הראשונים של העיר – מקיף א' הממלכתי, ומקיף ב' הממלכתי-דתי, הפועלים עד היום. במקביל לרובע א', גם חשיבותו של רובע ב' התנוונה עם השנים, והוא עובר תהליך של הזדקנות. הבנייה ברובע מתאפיינת בבנייה נמוכה, של שיכונים עד גובה 4 קומות. גם רובע זה החל לעבור במאה ה-21 תהליך התחדשות עירונית.

ברובע פועלים שלושה בתי ספר ממלכתיים ("ניר", "מוריה" ו"אחדות") ושני מתנ"סים ("תקוותנו" והמרכז העירוני לנוער ע"ש קופף). ברובע שוכנים גם בית קהילת יוצאי אתיופיה "אנדנת", המועצה הדתית של העיר, תחנת כיבוי האש העירונית, ואשכול פיס עירוני, וכן גם בתי עמותות הרפואה עזר מציון, עזרה למרפא, יד שרה ואיחוד הצלה. בצפון הרובע שוכן מתחם ההשכלה הגבוהה של העיר, בו פועלים שלוחות של המכללה למנהל, האוניברסיטה הפתוחה והמכללה האקדמית להנדסה סמי שמעון (SCE). בגבול שבין הרובע לאזור התעשייה הכבדה, פועל פאוור סנטר מבין הגדולים בארץ, ה"סטאר סנטר", ובו למעלה מ-100 חנויות, מסעדות ובתי קפה.


קובץ:Ashdod Library IL Entrance.jpg|הספרייה העירונית ע"ש יוסף מאירהוף
קובץ:המרכז העירוני לנוער קופף באשדוד, מאי 2024.jpg|המרכז העירוני לנוער ע"ש קופף
קובץ:בית משפט השלום באשדוד, דצמבר 2023.jpg|בית משפט השלום, בתכנונו של דרור סופר
קובץ:התחנה העירונית לכיבוי אש באשדוד, דצמבר 2023.jpg|תחנת מכבי האש העירונית
קובץ:המכללה האקדמית להנדסה סמי שמעון אשדוד, דצמבר 2023.jpg|המכללה האקדמית להנדסה סמי שמעון
קובץ:מסוף צפוני בשדרות בני ברית באשדוד, דצמבר 2023 04.jpg|מסוף בני ברית (מסוף צפוני)
קובץ:שדרות ז'בוטינסקי, רובע ב', אשדוד, ינואר 2024 02.jpg|שדרות ז'בוטינסקי – משמאל, מרכז סטאר סנטר


## רובע ג'
**רובע ג**' החל להיבנות במהלך שנות ה-60 .בתחילת שנות ה-70 התרחב הרובע עם הגעתם של אלפי עולים מגאורגיה לאשדוד. הרובע ממוקם בצפון-מזרח העיר, ותחום מצפון בשדרות בן-גוריון, מדרום בשדרות יצחק הנשיא, ממזרח בשדרות משה סנה, וממערב בשדרות בני ברית. ברובע גרים כ-24 אלף תושבים, הרובע הוא בעל מספר התושבים הגבוה מבין רובעי העיר. והחתך הסוציו-אקונומי מדורג בדירוג נמוך. כמחצית מאוכלוסייתו של רובע זה היא מהמגזר החרדי, והשאר מורכב מאוכלוסייה מעורבת של ותיקים, חילונים ועולים חדשים. הפארק המרכזי של הרובע הוא גן "נווה יהונתן", על שמו של יוני נתניהו, והרחוב הראשי שלו הוא שדרות הפלמ"ח. הבנייה ברובע מעורבת, אך ברובה מורכבת משיכונים נמוכים. גם ברובע זה אשר החלו הליכי התחדשות עירונית.

מחצית מהרחובות קרויים בנושא מלחמת העצמאות (חטיבות צה"ל, מבצעים וכו'), והיתר על שמות רבנים מההיסטוריה של עם ישראל.
ברובע ממוקמים **מוסדות דת** רבים של הקהילה החרדית בעיר, ביניהם ישיבת גרודנא, וילקומיר, קדוש יעקב  של הזרם הליטאי, מוסדות חסידות גור, חסידות פיטסבורג וחסידות בעלז, וסניף בית חב"ד. ברובע פועלים גם שלושה בתי ספר ממלכתיים ("המגינים", "מעלות", ו"עלומים"), ישיבת אמי"ת אשדוד וכן מתנ"ס נווה יהונתן. במרכז הרובע פועל סניף מיון קדמי של טרם. בדרום-מזרח הרובע נמצא מתחם המפעלים הראשי של חברת **[[אלתא מערכות]]**, חברת בת של התעשייה האווירית, אשר עברה לאשדוד ב-1965. מזרחית לרובע נמצא בית העלמין של אשדוד.

ברובע מתוכנן לעבור "גשר הקשתות" המיועד למעבר הולכי רגל מעל ציר התחבורה שדרות משה סנה ולאפשר מעבר בטוח להולכי רגל לבית העלמין.

## רובע ד'
**רובע ד**' החל להיבנות בשנות ה-70, ובנייתו נמשכה עד לתחילת שנות ה-90. הוא ממוקם במערב העיר, ותחום מצפון בשדרות יצחק הנשיא, מדרום בשדרות ירושלים, ממזרח בשדרות הרצל, וממערב בשדרות משה דיין וחוף הים. רובע ד' התהווה גם הוא עד לשנות ה-90 כאחד הרבעים המרכזיים בעיר, ובניין העירייה והתחנה המרכזית של העיר אף שכנו בו, עד מעברם לרובע הקריה בתחילת שנות האלפיים. אלה, הסבו עצמם לבניין משרדים ומרכז מסחרי גדול ופעיל. ברובע גרים כ-16 אלף תושבים, והחתך הסוציו-אקונומי מדורג בדירוג בינוני.

אוכלוסיית הרובע הטרוגנית, ומורכבת מאזרחים ותיקים, משפחות וזוגות צעירים וכן עולים חדשים משפרי דיור. הבנייה ברובע מורכבת מבנייה רוויה ומשיכונים רבים, יחד עם שכונת צמודי קרקע גדולה בסמוך לחוף. הרחובות המרכזים ברובע הם רחוב רוגוזין, אשר ממשיך את מסלולו מרובע א', רחוב חיים משה שפירא, בו מתרכז המסחר הרובעי, ורחוב קרן היסוד, אשר מחבר את הרובע עם הקריה. הרחובות ברובע בחציים קרויים על שמם של חברי הכנסת משנותיה הראשונות של המדינה, ועל שם מושגים הקשורים לים.

בעבר, נחשב הרובע ליוקרתי באשדוד בשל קרבתו לים, וכן בזכות בניית דירות גדולות ובתים צמודי קרקע. עם הקמת הרבעים הדרומיים, איבד הרובע מיוקרתו, אך עדיין נחשב לרובע מבוקש בקרב משפרי דיור ומשפחות. ברחבי הרובע מפוזרים מספר פארקים, שהמרכזי שבהם הוא פארק "התאומים", אשר הוקם כאות זיכרון לפיגועי 11 בספטמבר. בסמוך לרובע נמצא גם **[[פארק אשדוד-ים]]** (על שם העיר העתיקה), הפארק המרכזי בעיר, אשר הוקם בשנת 2013 ומכיל אטרקציות רבות, ביניהם אמפי אשדוד, אך הוא אינו משתייך לרובע מסוים. ברובע פועל גם המוזיאון לתרבות הפלשתים, אשר מציג את ההיסטוריה של אשדוד כאחת מחמש ערי פלשת הגדולות. כמו כן, ברובע פועלים שלושה בתי ספר ממלכתיים ("שחר", "ארזים" ו"רעים"), תיכון מקיף ג', מרכז ההעשרה למחוננים ומצטיינים מרחבי העיר "מרו"ם", והמרכז הקהילתי "גולדי" בו שכן התיאטרון העירוני "ברמוזה" אליו עבר מקניון לב אשדוד עם סגירתו ב-2023.

ברובע זה מתקיימת התחדשות עירונית מסיבית, לאור גמר עתודות הקרקע לבנייה בו.
קובץ:Museum of Philistine culture Ashdod (1).jpg|המוזיאון לתרבות הפלשתים
קובץ:AmphiParkAshdodYam.png|פארק אשדוד-ים
קובץ:הכנות להופעה של שלמה ארצי - אמפי אשדוד, אוקטובר 2012 - Amphitheater Ashdod.JPG|אמפי אשדוד
קובץ:בניין המשרדים "בית אוצר", מרכזון רובע ד' באשדוד, פברואר 2024.jpg|מרכזון הרובע ובניין המשרדים "בית אוצר" (לשעבר בית העירייה)
קובץ:מרכז קהילתי רובע ד' ע"ש אדוארד ורוז גולדי, יוני 2024.jpg|מתנ"ס הרובע
קובץ:מפגש רחוב רוגוזין עם רחוב השייטים, רובע ד' באשדוד, פברואר 2024.jpg|רחוב רוגוזין, היורד מרובע א'
קובץ:פארק בורדו, רובע ד' באשדוד, מרץ 2024 02.jpg|פארק בורדו


## רובע ה'

ממוזער|230x230px|תחנת המשטרה הנטושה – הועתקה למטה החדש ברובע י'
בנייתו של **רובע ה**' החלה בשנות ה-70, כאשר מרביתו נבנה רק במהלך שנות ה-90. הרובע ממוקם במרכז העיר, ותחום מצפון בשדרות יצחק הנשיא, מדרום בשדרות ירושלים, ממזרח בשדרות בני ברית, וממערב בשדרות הרצל. ברובע גרים כ-16 אלף תושבים, והחתך הסוציו-אקונומי מדורג בדירוג בינוני. בדומה לרובע ד', האוכלוסייה ברובע מגוונת מאוד, וכך גם הבנייה, אשר ברובה מורכבת מרבי קומות, וכן משיכונים וצמודי קרקע.

שני רחובות מרכזיים חוצים את הרובע לארבעה חלקים, רחוב משה אבן עזרא ורחוב יהודה הלוי, אשר במרכזם שכן **[[קניון לב אשדוד]]**, אשר הוקם בתחילת שנות ה-90 ובעבר היה הקניון הגדול בעיר. ממזרח לרובע משתרעים פארק יגאל אלון וגן הפסלים, אשר ממשיכים את הריאה הירוקה של פארק "בן-גוריון" מרובע ב'. הרחובות ברובע קרויים על שם משוררים, סופרים ויצירות עבריות. ברובע פועלים שני בתי ספר ממלכתיים ("שז"ר" ו"רננים"), שלושה בתי ספר חרדיים לבנות ("בית יעקב – נאות שמחה", חורב" ו"בני יוסף – חיי שרה" השוכן במקומו של בית הספר מפת"ן חרמון שנסגר), מועדון ספורט להרמת משקולות "גל אולימפי הפועל אשדוד", סניף אגודת ניצן העירוני, מרכז קהילתי "טנה" ותיכון מקיף ד' אשדוד. כמו כן, ברובע שוכן בית האבות המרכזי של העיר, ע"ש שאול בן שמחון.

בעבר פעלה ברובע גם תחנת המשטרה העירונית, אשר נסגרה בשנת 2014, ובמקומה נפתחה תחנת מרחב לכיש ברובע י'. בשטחה מתוכנן לקום מתחם מגורים. כמו כן, מרפאת "ביקורופא" העירונית, ותאגיד המים העירוני "יובלים" שהתרכזו בעבר ברובע החליפו מקומם ועברו לאזור התעשייה הקלה ולרובע א' בהתאמה.
קובץ:Yigal Allon Park, Ashdod, November 2023.jpg|פארק יגאל אלון
קובץ:General view of the Sculptures Garden of Ashdod, 9 December 2023.jpg|קישור=|גן הפסלים, שדרות בני ברית
קובץ:Center Park commercial and medical center, Rova He, Ashdod.jpg|מרכז מסחרי ורפואי "סנטר פארק" (בית הרופאים), וצומת יהודה הלוי–משה אבן עזרא המרכזית ברובע
קובץ:רחוב יהודה הלוי, רובע ה' באשדוד, אפריל 2025.jpg|רחוב יהודה הלוי במבט מערבה, אפריל 2025


## רובע ו'
**רובע ו**' החל להיבנות באמצע שנות ה-60, ובנייתו הסתיימה בשנות ה-70. הרובע ממוקם במזרח העיר, ותחום מצפון בשדרות יצחק הנשיא, מדרום בשדרות ירושלים, ממזרח בשדרות הרב לוין, וממערב בשדרות בני ברית. ברובע גרים מעל 14 אלף תושבים, והחתך הסוציו-אקונומי בו מדורג נמוך. הרובע הוקם במהירות לאור כמויות העולים הגדולות בשנים אלה, ולכן מורכב ברובו המוחלט משיכונים נמוכים.

בשנים האחרונות קיימת מגמת התחרדות גדולה ברובע, כשאוכלוסייה חרדית קובעת בה את משכנה, דבר שהתבטא בבניית בתי כנסת ומבני ציבור ייעודיים לאוכלוסייה זו. שני הרחובות המרכזיים ברובע הם רחוב שלמה בן-יוסף, המחבר את הרובע עם רובע ג', ורחוב דב גור, הקרוי על שמו של ראש המועצה הראשון של אשדוד. הפארק המרכזי של הרובע נקרא על שמו של אבנר לביוב, חסיד חב"ד. הרחובות ברובע קרויים על שם אישים רבים מההיסטוריה היהודית, מנהיגי קהילות יהודיות, ולוחמים על תקומת המדינה.

ברובע פועלים ארבעה בתי ספר ממלכתיים ("הראל", "יד שבתאי", "שילה" ו"גלים"), ומתנ"ס מרכזי וקאנטרי "'''בית לברון'''", אשר פועלים בו גם בריכה עירונית, ומגרשי טניס. בבית לברון פעל בעבר גם סינמטק. ברובע שוכן **[[שוק (מסחר)|שוק]] עירוני** הכולל מעל 80 חנויות, לשכת רווחה בין-רובעית, מועדון לוותיקי מלחמת העולם השנייה (וטרנים), "בית העולה" ליוצאי אתיופיה וברית המועצות לשעבר ממוקמת שלוחה שכונתית למרכז הצעירים העירוני, **[[כיוונים בשכונה]]**, וכן שלוחה של הספרייה העירונית לדוברי רוסית.

ברובע שוכן הרחוב היחיד בעיר הקרוי על שמו של חלל צה"ל, נתן אלבז. הורים של נופלים נוספים, שהיו בני העיר, דרשו גם הם את אזכור בניהם בעיר אך אלו לא הונצחו ברחובות עקב מספר הרב שהקשה לתת הנצחה ראויה. הבקשה להנציח את אלבז ברחוב בעיר הגיעה מממשלת ישראל.

מדי שנה מאז 2017 מתקיים ברובע **פסטיבל VAV**, פסטיבל ההיפ הופ הגדול בישראל. הפסטיבל מארח את מיטב אמני הז'אנר, ומקיים תחרויות ראפינג וברייקדאנס בהן גם הציבור הרחב משתתף. ברובע זה מתקיימת התחדשות עירונית מסיבית בדמות תמ"א 38 ופינוי בינוי. בתחילת 2022 הודיעה עיריית אשדוד על שיפוץ השוק ברובע בתקציב של 12 מיליון ש"ח.
קובץ:שוק רובע ו' באשדוד, פברואר 2024 03.jpg|סוחרי פירות וירקות בשוק המקורה
קובץ:Monument of the immigrants ship "egoz" in Ashdod.jpg|אנדרטה לזכר מעפילי הספינה "אגוז"
קובץ:עץ הפיקוס ליד המרכזון ברובע ו' באשדוד (1930).jpg|עץ הפיקוס הוותיק ליד המרכזון
קובץ:מתנ"ס וקאנטרי קלאב בית לברון, רובע ו' באשדוד, יולי 2023.jpg|קישור=|מרכז קהילתי וקאנטרי קלאב בית לברון
קובץ:מרכז הצעירים כיוונים בשכונה, רובע ו' באשדוד, פברואר 2024.jpg|מרכז הצעירים "כיוונים בשכונה"


## רובע ז'
**רובע ז**' החל להיבנות במהלך שנות ה-90 וממוקם במזרח העיר. תחום מצפון בשדרות יצחק הנשיא וברחוב רבי שמעון בן שטח, מדרום בשדרות ירושלים, ממזרח בשדרות משה סנה, וממערב בשדרות הרב לוין. ברובע גרים כ-22 אלף תושבים, והחתך הסוציו-אקונומי בו מדורג נמוך. ברובע זה מתגוררת אוכלוסייה חרדית בלבד, ועל כן, בחרה עיריית אשדוד להעניק לרוב רחובות הרובע שמות של תנאים ואמוראים.

ברובע גרים האדמורי״ם מנעשכיז, טאלנא, טשארנוביל, שומרי אמונים.  ופועלים מוסדות דת רבים, ובניהם מוסדות חסידי גור, בעלזא, ויז׳ניץ, ישיבת עטרת צבי, מוסדות נחלת מאיר, ת״ת אבן ישראל, ת״ת חניכי הישיבות, בית יעקב ׳שרייבר׳ ומוסדות חינוך רבים של החינוך העצמאי. הפארק המרכזי של הרובע קרוי גם הוא על שמו של הרב לוין. צפונית לרובע ממוקם מתחם מפעלי "**[[אלתא מערכות]]**" של התעשייה האווירית לישראל.
רובע ז' סגור למכוניות בשבתות ובחגים.
קובץ:שדרת מסחר, רחוב רשב"י, רובע ז' באשדוד, פברואר 2024.jpg|שדרת מסחר מעורבת שימושים ברחוב רשב"י


## רובע ח'
**רובע ח**' הוקם בשנות ה-70. כל שמות הרחובות ברובע זה הם שמות הקשורים לפרחים. ברובע גרים כ-16 אלף תושבים, והחתך הסוציו-אקונומי בו מדורג נמוך. הרובע בעל אוכלוסייה מגוונת של חילונים, חרדים ועולים חדשים.
**מקומות ציבוריים ברובע:** בניין הדיור הציבורי "עמיגור" במתחם "פלדות" ששימש בעבר מרכז קליטה, מכון רפואי של בית החולים "אסותא" במרכז "כלניות", מועדון "הדס" לוותיקי מלחמת העולם השנייה המכיל גם את מוזיאון הגבורה היהודית במלחמה מול הנאצים והשואה ומתנ"ס "חרצית" ובו בריכה עירונית וחדר כושר עירוני.
קובץ:מרכז כלניות ברובע ח' באשדוד.jpg|המרכז המסחרי "כלניות"
קובץ:מוזיאון לגבורת היהודים בשואה ברובע ח' באשדוד.jpg|המוזיאון לגבורת היהודים בשואה
קובץ:Harzit Community Centre and pool, Ashdod.jpg|מרכז קהילתי ובריכה עירונית "חרצית"
קובץ:מרפאת אסותא במרכז כלניות ברובע ח' באשדוד.jpg|מרפאת אסותא


## רובע ט'
**רובע ט**' הוקם בתחילת שנות ה-90. ברובע קיימים אזורים רבים עם בתים צמודי קרקע. שמות הרחובות ברובע זה הם שמות של רבנים ושל יישובים שהוקמו עם העליות הראשונות לארץ ישראל. ברובע גרים בצוותא עולים מברית המועצות, ותיקים ואוכלוסייה דתית – בסך הכל 10 אלף תושבים.
**מקומות ציבוריים ברובע:** פארק הוורדים, אולפנה, בית יעקב החדש-שרייבר, מרכז ייעוץ לנוער ומשרדי התאחדות עולי ברית המועצות (בתוך המרכז המסחרי).
קובץ:פארק הוורדים, רובע ט' באשדוד, פברואר 2024 06.jpg|פארק הוורדים
קובץ:Rova Teit Commercial Center, Ashdod, December 2024 07.jpg|המרכז המסחרי של הרובע, ממבט מאחור. מאחורי המרכז קיימת מזרקה ומעל המרכז המסחרי בנייני מגורים.


## רובע י'
**רובע י**' הוקם בתחילת שנות ה-90, כדי לתת מענה לעלייה ממדינות ברית המועצות לשעבר. רוב שמות הרחובות ברובע זה הם שמות הקשורים לנביאי עם ישראל ושמות הקשורים לראשית התנועה הציונית. לאור המצב המיוחד, בניית הרובע אושרה ונעשתה במהירות ותוך לחץ רב של שר השיכון אריאל שרון וראש העיר צבי צילקר. ברובע גרים תשעת אלפים תושבים.
**מקומות ציבוריים ברובע:** מדרחוב הנביאים, מרכז יום לקשיש "בית אביב", בית כנסת ובית מדרש לעולי ברית המועצות של ארגון "הדור הרביעי", ישיבת ההסדר "נוה דקלים", בית העולה העירוני "**איתן**" ובו גם ספרייה לקוראי רוסית (בדומה לבית העולה ברובע ו') ומתנ"ס "**דיונה**" ובו אולם מופעים. ברובע ממוקמת גם תחנת המשטרה החדשה של אשדוד, אשר נחנכה בשנת 2015 לאחר המעבר מהתחנה ברובע ה', ומשמשת גם כמטה מרחב לכיש של משטרת ישראל.

ברובע ממוקם גם מדרחוב הנביאים, שהוא המדרחוב המהותי היחיד בעיר, בתכנונם של דן ואילנה אלרוד.
קובץ:ישיבת נוה דקלים באשדוד, ספטמבר 2024.jpg|ישיבת ההסדר "נוה דקלים"
קובץ:מטה משטרת ישראל, מרחב לכיש, רובע י' באשדוד.jpg|מטה מרחב לכיש של משטרת ישראל
קובץ:אנדרטה לזכר ניצחון בעלות הברית על הנאצים – כיכר הניצחון באשדוד (בין רובע י' ל-י"ג), ספטמבר 2024 01.jpg|אנדרטה לזכר ניצחון בעלות הברית על הנאצים – כיכר הניצחון
קובץ:מדרחוב הנביאים, מרכז מסחרי רובע י', אשדוד, פברואר 2024 11.jpg|מדרחוב הנביאים


## רובע י"א
230px|ממוזער|שמאל|רבעים ט"ו וי"א במבט מדרום
**רובע י"א** הוקם באמצע שנות ה-70. שמות הרחובות ברובע זה קרויים על שמם של נחלים בארץ ושמות של הרים בארץ. ברובע גרים מעל 19 אלף תושבים. הרחוב המרכזי ברובע קרוי על שם ימת כנרת.

**מקומות ציבוריים ברובע:** בית הספר התיכון מקיף ו', בית ספר אמי"ת י' מועדון גמלאים "**מרגלית**" לדוברי רוסית וספרדית, קן של השומר הצעיר, סניף של בני עקיבא, מכון כושר פרטי ומתנ"ס "עם-שלום" ובו חדר כושר עירוני לילדים אולם כדוריד ומגרשי טניס עירוניים; הרב מרדכי מנשה לאופר הוא רב הרובע.

קובץ:גן גולדה, רובע י"א באשדוד, אפריל 2024.jpg|גן גולדה (פארק י"א)
קובץ:המרכז המסחרי של רובע י"א, אשדוד, אפריל 2024.jpg|מרכזון הרובע
קובץ:Ashdod Tennis Tournament for 18+, Am Shalom Community Center, Winter 2024 55.jpg|משחק טניס במרכז העירוני ברובע, מרכז קהילתי עם שלום, 2024


## רובע י"ב

**רובע י"ב** הוקם בתחילת העשור הראשון של המאה ה-21. שמות הרחובות בצפון רובע זה נקראים על שמם של חודשים עבריים ובדרום הרובע על שמותם של שבטי ישראל. ברובע גרים 16 אלף תושבים. במרכז הרובע שוכן בניין מוסדות שובה ישראל של הרב יאשיהו פינטו, מרכז ייעוץ למניעת אלימות במשפחה ומתנ"ס "ספרא". מקיף ט' נמצא ברובע, ובו נמצא מגרשה הביתי של קבוצת הכדוריד הפועל אשדוד.
קובץ:יד לנרצחי הפיגוע ברובע היהודים הקראים בקהיר, ספטמבר 2024 03.jpg|יד לנרצחי הפיגוע ברובע היהודים הקראים בקהיר


## רובע י"ג
**רובע י"ג** הוקם בתחילת שנות ה-90 ביחד עם הקמת רובע י', וגם הוא, לשם קליטה מהירה של עולים ממדינות ברית המועצות לשעבר. רוב שמות הרחובות ברובע זה קרויים על שמם של המלכים ששלטו בממלכות יהודה וישראל. ברובע גרים מעל 19 אלף תושבים.
**מקומות ציבוריים ברובע:** לשכת רווחה בין־רובעית, מרכז ייעוץ לנוער, בית הספר התיכון מקיף ח', קן של תנועת הנוער העובד והלומד, בית מדרש של חב"ד "אשל אשדוד" עבור דוברי רוסית, מתנ"ס "דיונה" המשותף גם לרובע י', בית לעולה – "בית איתן" וקאנטרי קלאב שבנייתו התעכבה שנים רבות, ונפתח לבסוף בקיץ 2024.
ברובע פועלים 2 בתי ספר יסודיים ממלכתיים – "רתמים" ו"שקד".
קובץ:גן קק"ל אשדוד 03.jpg|קישור=|גן קק"ל אשדוד
קובץ:קאנטרי קלאב אשדוד (מועדון כושר הולמס פלייס), דצמבר 2023.jpg|קישור=|קאנטרי קלאב אשדוד (מועדון הולמס פלייס)
קובץ:PikiWiki Israel 32335 keshet beanan.jpg|קישור=|קשת בענן מעל בנייני הרובע
קובץ:אנדרטה לנספי המצור על לנינגרד, רובע י"ג באשדוד, ספטמבר 2024.jpg|אנדרטה לנספי המצור על לנינגרד
קובץ:אדריכלות ברובע י"ג באשדוד, ספטמבר 2024 03.jpg|שכונה טיפוסית ברובע


## רובע י"ד
**רובע י"ד** הוא רובע בהליכי בנייה, שאינו מאוכלס. שטחו חולש על פארק החולות והדיונה הגדולה. ברובע זה מתוכננת עתה שכונת מגורים חדשה באשדוד. עד לאחרונה הוא נחשב לרובע הנעלם, הרובע החסר היחיד שהופיע עוד בתוכנית החלוקה המקורית של העיר לרבעים ולא נבנה. 

מאחר ששטחו של הרובע חולש בסמוך לדיונה הגדולה, אחת משמורות החול האחרונות שנשארו בישראל, הוחלט בשנת 1996, במועצת העיר אשדוד לבטל את תוכניות הבנייה ברובע ולקבוע אותו כפארק חולות שאינו מיועד לבנייה. אך 20 שנה לאחר החלטה זו - בשנת -2016, בעקבות תחקיר שביצע אייל בן שמחון בעלי אתר אשדוד נט, על רזרוות הבניה האחרונות בעיר אשדוד, הוא הופתע לגלות שלמרות ההחלטות הקודמות, ניתן לבנות באשדוד רובע שלם חדש, רובע י"ד וקטע נוסף בט"ז (מזרחית לרובע י"ג). 

גילוי זה הפתיע את כל אנשי המקצוע, מאחר שגורמים מקצועיים בעירייה ובמשרד השיכון היו משוכנעים שההחלטה מ-1996 הנה בתוקף ומכך שכל תוכנית העיר התבססה על העובדה שלא נותרו באשדוד שטחים פנויים לבניית שכונות חדשות. 

תחושת הבטן של בן שמחון, אשר כיהן כחבר מועצת העיר ב-1996 כאשר ההחלטה לביטול הרובע התקבלה, הביאה אותו לבצע את התחקיר בו התגלה שבעקבות פעולה טכנית שככל הנראה במקרה לא בוצעה (חתימת השר הממונה בממשלה מחויבת בחוק התכנון והבניה, תשכ"ה–1965 סעיף 109(א). ) מכאן שההחלטות שהתקבלו ב-1996 לביטול הרובע, אינן בתוקף.
לאור תמיכה נרחבת במועצת העירייה ב-2022, אושרה בנייתו בוועדה המחוזית לתכנון ולבנייה.

## רובע ט"ו

רובע ט"ו הוא הרובע הגדול באשדוד מבחינת השטח. הרובע בנוי ברובו ממבנים פרטיים דו-קומתיים וכן רבי קומות אחדים. פיתוחו ובנייתו חולקה לארבעה שלבים, השלבים הראשונים נבנו באמצע שנות ה-80 והאחרונים בתחילת העשור הראשון של המאה ה-21. ברובע גרים כ-11 אלף תושבים.

ברובע זה שוכן מגדל עתיק המכונה "המיצדית". שמהווה שריד ליישוב אשדוד ים ששכן במקום במשך אלפי שנים. המיצדית שימשה בזמן הכיבוש הערבי על ארץ ישראל כמגדל איתות המקשר עם העיר הערבית רמלה על מנת לנטר אויבים המנסים לחדור לארץ מחוף ימה של אשדוד. ברובע ט"ו פועל מחנה של המחנות העולים, וכן מתנ"ס "דקל" בשטח בית הספר היסודי "אופק". ברובע ממוקמת גם כיכר עין השמש ("היובל") – מעגל התנועה השני בגודלו בישראל, אחרי כיכר המדינה בתל אביב – וכן כיכר ינקה קופלה. ברובע נמצא מסוף האוטובוסים הגדול בדרום העיר – **[[מסוף ריביירה]]**.
קובץ:מצדית אשדוד ים, דצמבר 2023 06.jpg|מגדל האיתות לרמלה – מצדית אשדוד ים
קובץ:כיכר עין השמש (היובל) באשדוד, דצמבר 2023 03.jpg|קישור=|כיכר עין השמש (היובל)
קובץ:מלון לאונרדו פלאזה אשדוד, דצמבר 2023.jpg|קישור=|מלון לאונרדו פלאזה
קובץ:Sderot Moshe Doyan - Ashdot - panoramio.jpg|טיילת הספורט לאורך שדרות משה דיין
קובץ:פסל מסיבת התה, כיכר ינקה קופלה באשדוד, דצמבר 2023 04.jpg|קישור=|כיכר ינקה קופלה
קובץ:יער המאכל הקהילתי ברובע ט"ו באשדוד, דצמבר 2023 13.jpg|קישור=|יער המאכל הקהילתי
קובץ:שדרות תל חי באשדוד, אפריל 2024 01.jpg|שדרות תל חי


## רובע ט"ז
**רובע ט"ז** הוקם בעשור הראשון של המאה ה-21. על מנת לנצל את שטחו הקטן יחסית (בעקבות שימור הדיונה הגדולה); רובו בנוי רבי קומות. הרחובות וגני הילדים ברובע זה קרויים על שמם של פירות. ברובע פועלים בית הספר היסודי "רימונים" ובית הספר "גוונים" לחינוך מיוחד. ברובע גרים מעל שבעת אלפים תושבים.

## רובע י"ז
**רובע י"ז** הוקם בסוף העשור הראשון של המאה ה-21. הוא בנוי ברובו מבתים פרטיים. הרחובות ברובע זה קרויים על שמם של אבני חן. ברובע זה פועל בית הספר היסודי הממלכתי "שירת הים" ומקיף י"א. ברובע גרים מעל חמשת אלפים תושבים. הרובע גובל עם רובע ט"ו בשדרות תל חי.

## רובע הקריה

### הקריה מגורים ("הסיטי")
ממוזער|250x250 פיקסלים|פסל הצפרדע בגן הקריה הצפוני – נחשב לסמל עירוני
רובע הקריה ("הסיטי") החל להבנות בסוף שנות ה-90 ונכון לשנת 2024 בנייתו כמעט הושלמה. הקריה הוא הרובע המאוכלס ביותר באשדוד עם מעל ל-22 אלף תושבים. **הרובע מחולק לפי ייעודי שימוש:** מגורים, מע"ר (מרכז עסקים ראשי), וקריית התרבות. בשנת 2013 החל להבנות חלקו של הרובע הקרוי מע"ר דרום. רובע זה מצטרף לרבעים א', ב' ו-ד' ויוצר ביחד איתם את מרכז העיר.
**מקומות ציבוריים ב"סיטי":** בית העירייה, קניון הסיטי (התחנה המרכזית), המרכז המסחרי "גן העיר", בית הדין הרבני העירוני, מרכז הצעירים "כיוונים", המרכז להשכלת מבוגרים ובו הקתדרה העממית "אופק" ואולפן עברית לעולים, היכל הספורט העירוני (טוטו הקריה), בית חב"ד הראשי של העיר, בית האבות "נווה שבא", סניף האגודה הישראלית לסוכרת ומרכז רפואי "מור". נמצאות באזור גם לשכות מוסדות ממשלתיים רבים, כגון משרד הפנים, משרד העלייה והקליטה, שירות התעסוקה, רשות המסים.
קובץ:Menachem Begin boulevard tunnel in Ashdod.jpg|כיכר אילן רמון ומנהרת הסיטי
קובץ:מרכז הצעירים כיוונים ברובע הקריה מגורים ("הסיטי") באשדוד.jpg|מרכז הצעירים "כיוונים"
קובץ:שדרות מנחם בגין באשדוד, דצמבר 2023.jpg|קישור=|שדרות מנחם בגין – שדרת המסחר המרכזית ברובע
קובץ:City garden (Gan Ha'ir) complex in Ashdod.jpg|מרכז הקניות "גן העיר"
קובץ:The City shopping mall in Ashdod.jpg|קניון הסיטי
קובץ:Central Station of Ashdod.jpg|התחנה המרכזית בקניון הסיטי
קובץ:Ilan Ramon square in Ashdod.jpg|כיכר אילן רמון
קובץ:אנדרטה לזכר בני אשדוד שנפלו במערכות ישראל (לאחר הוספת שמות הנופלים במלחמת חרבות ברזל), יולי 2024 02.jpg|האנדרטה לזכר בני אשדוד שנפלו במערכות ישראל, בעיצובו של משה סעידי

[ממוזער|230x230px|'''כיכר גן העיר''' ופסל "מחווה ספירלית" בעיצובו של [ישראל הדני, מכונה גם "כיכר הספירלה"]]

### קריית התרבות ע"ש צבי צילקר

ממוזער|230x230px|מבט עילי על קריית התרבות
מרכזי התרבות הראשיים של העיר ממוקמים ב**קריית התרבות**. ב-2018 החליטה עיריית אשדוד לקרוא לה על שמו של צבי צילקר, שהיה ראש העיר שכיהן בה לתקופה הארוכה ביותר, ונחשב למזוהה איתה ועם התפתחותה לעיר תעשייה גדולה. בקריה ממוקמים מוסדות ציבוריים רבים, וביניהם בית עיריית אשדוד, קניון "סימול", בית יד לבנים בו שוכן הארכיון לתולדות אשדוד, היכל התרבות העירוני "המשכן לאמנויות הבמה הפיס", המרכז הפדגוגי פסג"ה, והמרכז לאמנויות "מונארט" בו שוכנים מוזיאון אשדוד לאמנות והקונסרבטוריון העירוני "אקדמא". כמו כן, הוא ממוקם בסמוך למרכז הקניות "גן העיר", וביניהם ממוקמת כיכר הנושאת את אותו השם.

ב-2019 הודיעה עיריית אשדוד כי תקים ספרייה חדשה בקריה שתתמקד בעולם הדיגיטלי, לצד הספרייה הוותיקה ברובע ב'. 
קובץ:בית יד לבנים, אשדוד, דצמבר 2023.jpg|קישור=|בית יד לבנים
קובץ:המשכן לאמנויות הבמה באשדוד, דצמבר 2023 01.jpg|קישור=|המשכן לאמנויות הבמה
קובץ:מרכז פסג"ה – המרכז לפיתוח סגלי הוראה, אשדוד, דצמבר 2023.jpg|קישור=|מרכז פסג"ה לפיתוח סגלי הוראה
קובץ:בית עיריית אשדוד, דצמבר 2023 01.jpg|קישור=|בית עיריית אשדוד
קובץ:מוזיאון אשדוד לאמנות, דצמבר 2023 06.jpg|קישור=|מרכז תרבות מונארט, בו שוכן מוזיאון אשדוד לאמנות


### הקריה מע"ר

[ממוזער|250x250 פיקסלים|מע"ר צפון, במבט מ[שדרות הרצל (אשדוד)|שדרות הרצל; מימין לשמאל – מגדלי K, בניין יוניטרייד, מגדל דמרי]]
**רובע הקריה מע"ר** הוא **מ**רכז ה**ע**סקים ה**ר**אשי בעיר, ממוקם במערב רובע הקריה, והוא מחולק לשני מתחמים לא רציפים, המופרדים על ידי קריית התרבות ע"ש צבי צילקר – **דרום** ו**צפון**.

החלק הצפוני, הגובל ברובע ד' בשדרות ירושלים וב"סיטי" בשדרות הרצל, ונמצאים בו בעיקר מתחמי מסחר ומשרדים, ביניהם "מרכז הקריה" במערב, ובצפון מגדל דמרי ומגדלי K מעורבי השימושים. החלק הדרומי גובל ברובע הסיטי, רובע י"א והמרינה. הרובע תוכנן להיבנות מבניינים רבי קומות. חלק מהבניינים כבר בנויים וחלקם נבנים. הרחוב הראשי ברובע קרוי "כינור" וממנו מסתעפים שאר הרחובות, הקרויים על שמם של אמנים בישראל.
[ממוזער|230x230 פיקסלים|'''[כיכר המפרשים|כיכר יהודי סלוניקי ("המפרשים")** – מחברת את קריית התרבות עם רובע המרינה]]

== רובע המרינה ==
**רובע המרינה** הוא רובע שבנייתו החלה בתחילת העשור הראשון של [[המאה ה-21]]. בסמוך ל[[מרינה אשדוד|מרינה של אשדוד]]. ולכן המקומות העיקריים ברובע קשורים למרינה. רציפי חנייה לכלי שיט, המרכז לחינוך ספורט ימי, מועדון שיט, תחנות איסוף של אוניות הלוקחות נוסעים לשיט תיירותי בים. הרובע מתפרש על פני 803 [[דונם]] וגרים בו מעל 2,500 מתושבי העיר.

במבוא הרובע ממוקמת [[כיכר המפרשים|כיכר יהודי סלוניקי]] ("המפרשים"), ובה פסל המפרשים בעיצוב ישראל הדני.

ב-2019 עיריית אשדוד אישרה מיזם להקמת [[מאגר מים|אגם מלאכותי]] לנוי ולספורט ברובע שיתפרש על פני 57 דונם, ויכלול בתחומו [[מרכז מסחרי]] שיהיה פתוח בכל שעות היממה ובו בתי מלון, פאבים ובתי קפה. האתר מיועד להיפתח במהלך [[2023]].

<gallery widths="150" heights="100" mode="packed">
קובץ:רבי קומות ברובע המרינה באשדוד, רחוב אקסודוס, דצמבר 2023.jpg|רבי קומות ברחוב אקסודוס
קובץ:פארק ואגם המרינה לקראת סוף עבודות הבנייה, מרץ 2024 08.jpg|פארק ואגם המרינה – ומסביבם, רחוב אגוז
</gallery>

== הרובע המיוחד (קריית פרס) ==

[[קובץ:Ashdod Ad Halom 1.jpg|ממוזער|230x230 פיקסלים|[[תחנת הרכבת אשדוד – עד הלום]], ממוקמת ממזרח לרובע וגובלת בו]]
[[קובץ:עבודות בנייה להקמת הרובע המיוחד (קריית פרס) באשדוד, ספטמבר 2024 6.jpg|ממוזער|230x230 פיקסלים|בניית הרובע, ספטמבר 2024]]
**הרובע המיוחד** הוא רובע [[עירוב שימושים|מעורב-שימושים]] הממוקם בדרומה של העיר, ובסמוך לתחנת הרכבת "[[תחנת הרכבת אשדוד – עד הלום|עד הלום]]" על שם [[משה בר כוכבא]]. הרובע מכיל כיום מוסדות ציבוריים כגון: תחנת [[מגן דוד אדום]] העירונית, המשמשת גם כמטה ניהול, שליטה ולוגיסטיקה של מרחב לכיש במגן דוד אדום ומאכלסת בתוכה את מוקד המבצעים של המרחב (אשר ממשיך לתפקד גם בעיתות לחימה עקב היותו ממוגן ירי) ו[[בית החולים האוניברסיטאי אסותא אשדוד|בית החולים האוניברסיטאי אסותא ציבורי אשדוד]]. הרובע ממוקם דרומית לרובע ט' ומזרחית לרובע י'. ב-[[2021]] הוחלט לקרוא לרובע המיוחד על שמו של [[שמעון פרס]], שהיה [[אזרחות כבוד|אזרח כבוד]] של העיר משנת [[1986]]. מתוכננת בו הקמה של קריה אקדמית וכן תעשיית [[היי-טק]] לצד מבני מגורים.

<gallery widths="150" heights="100" mode="packed">
קובץ:בניין_מגן_דוד_אדום_באשדוד,_ספטמבר_2024.jpg|תחנת [[מגן דוד אדום]] (מד"א) העירונית
קובץ:AshdodAssutaMC.jpg|[[בית החולים האוניברסיטאי אסותא אשדוד]]
קובץ:מסוף האוטובוסים ביג פאשן אשדוד, ינואר 2024 02.jpg|[[מסוף ביג]], משמש את באי הרכבת והמרכז המסחרי ומיועד לשמש גם את הרובע
</gallery>

=== הקריה האקדמית של אשדוד ===

ב-[[2012]] אושרה תוכנית להקמת קמפוס אקדמי ירוק ברובע בתקציב של 300 מיליון ש"ח, שישתרע על שטח בגודל 150 דונם בקרבת "הדיונה הגדולה" ממזרח ומדרום. ב-2018 הונחה [[אבן פינה|אבן הפינה]] הראשונה במקום, והודיעה עיריית אשדוד על תוכנית המקום, הכוללת מרכז של מכללה להנדסה ע"ש [[סמי שמעון]] (שתעבור מרובע ב') הצפויה להיות המוסד הראשון שיקום באתר ותשתרע על 46 דונם. ביתר שטח הקמפוס מתוכננים לקום מוסדות להשכלה גבוהה ואוניברסיטה. המקום מתוכנן לכלול מעונות עבור 10,000 סטודנטים, מגורי סגל וכ-3,000 יחידות דיור.

=== פארק ההיי-טק ===
**פארק ההיי-טק** הוא מתחם מעורב-שימושים ברובע המיוחד, בו מתוכננים לקום מגדלי משרדים, וכן אזורי מסחר ומגורים הצפויים לשמש את מתחם הקריה האקדמית. ב-2019 החלה בנייתו.

ב-2021 החלה החלה בנייתו של מפעל "אלבטק" (אלתא), שהוא הראשון לקום בפארק.

== רובע פארק לכיש ==
**רובע פארק לכיש** הוא רובע בשלבי הקמה ראשוניים. ברובע מתוכננת להיבנות שכונת מגורים חדשה שתמנה 2,700 יחידות דיור, שטחי מסחר ותעסוקה, קריית ספורט ובה בריכה אולימפית ו[[אצטדיון אשדוד]] העתידי. הרובע ממוקם בחלקה הצפוני של אשדוד, מזרחית לנמל, כשהוא נתחם ממערב לנחל לכיש וממזרחית לשדרות הרצל. הרובע יתפרש על כ-617 דונם.

עבודות הפיתוח של הרובע, שיעמוד כחיץ בין העיר אשדוד ל[[פארק לכיש]], החלו בסוף שנת 2021. ב[[יולי]] 2023 הונחה אבן הפינה למתחם המגורים הראשון שצפוי להיבנות ברובע.

<gallery widths="150" heights="100" mode="packed">
קובץ:אצטדיון אשדוד בבנייה, במבט מגבעת יונה, פברואר 2025.jpg|בניית אצטדיון אשדוד, פברואר 2025
קובץ: עבודות בנייה להקמת השכונות אקווה פארק וכוכב הצפון באשדוד, רובע פארק לכיש ורובע ב', פברואר 2025.jpg |בניית שכונת מגורים ברובע פארק לכיש וברובע ב' לאורך [[שדרות הרצל (אשדוד)|שדרות הרצל]], פברואר 2025
קובץ:עבודות בנייה להקמת שכונת Aqua Park, רובע פארק לכיש באשדוד, ספטמבר 2024 01.jpg|שכונת "Aqua Park", ספטמבר 2024
קובץ:עבודות בנייה להקמת שכונת Aqua Park, רובע פארק לכיש באשדוד, ספטמבר 2024 08.jpg|עגורנים ברובע, 2024
</gallery>

==נתונים סטטיסטיים==
להלן נתונים סטיסטיים אודות אוכלוסיית אשדוד לפי רבעים, העדכניים ל-2022.

== ראו גם ==

* [[תכנון עירוני של אשדוד]]
* [[תחבורה ציבורית באשדוד]]
* [[:קטגוריה:אשדוד: רחובות|רחובות באשדוד]]

== לקריאה נוספת ==
* 
* 

== קישורים חיצוניים ==


*   (ראו גם: [https://v5.gis-net.co.il/v5/ashdod מפת GIS עירונית])
* ** התפתחות רובעי אשדוד''': צילום אווירי של אשדוד בדילוגי זמן על פני 4 עשורים (1984 עד 2022), באתר Google Earth
* 

### שנתונים סטטיסטיים
* 
* 
* 

## ביאורים

## הערות שוליים

קטגוריה:אשדוד: גאוגרפיה
אשדוד